
	Власта Кокотовић Каназир
Власта Кокотовић Каназир је истраживач сарадник у Географском институту „Јован Цвијић“ САНУ, у оквиру одељења друштвене географије, где се бави истраживањима у области демографије.
Њена експертиза обухвата просторну демографију, анализу демографских структура, људски капитал, миграције. Истраживачки рад усмерен је на односе између урбаних и руралних подручја, са посебним нагласком на изучавање малих градова, изучавање људског капитала у домену образовних потенцијала.
У свом раду примењује квантитативне, статистичке, просторне методе, рад са базама података, у циљу дубљег разумевања савремених популационих процеса.
Најзначајнији научни допринос остварује у области изучавања типологије насеља, популационих трендова, образовних потенцијала, као и у проучавању демографских изазова у малим градовима и трансформације радне снаге у домену људског капитала.

